ΓΡΑΠΤΗ ΕΡΩΤΗΣΗ E-2062/99

υποβολή: Laura Gonzlez lvarez (GUE/NGL) προς την Επιτροπή

(12 Νοεμβρίου 1999)

Θέμα: Πρόσβαση των πτυχιούχων της Κοινότητας στο Σώμα Καθηγητών των Επισήμων Σχολών Ξένων Γλωσσών στην Ισπανία

Οι ισπανικές αρχές δεν συμπεριέλαβαν το Σώμα Καθηγητών των Επισήμων Σχολών Ξένων Γλωσσών στο πεδίο εφαρμογής της οδηγίας 89/48/ΕΟΚ(1). Η παράλειψη αυτή εμποδίζει την ελεύθερη επαγγελματική πρόσβαση των πτυχιούχων της Κοινότητας στο εν λόγω διδακτικό σώμα.

Θεωρεί η Επιτροπή ότι οι ισπανικές αρχές δικαιούνται, στο πλαίσιο της εφαρμογής των διατάξεων της οδηγίας 89/48/ΕΟΚ, αφ'ενός μεν να περιορίζουν αδικαιολόγητα τον αριθμό των ρυθμιζόμενων επαγγελματικών δραστηριοτήτων στις οποίες μπορούν να έχουν πρόσβαση οι πτυχιούχοι της Κοινότητας, και αφ'ετέρου να επιτρέπουν την πρόσβαση των ισπανών πτυχιούχων σε όλες αυτές τις δραστηριότητες;

Σε ό,τι αφορά το διδακτικό σώμα των καθηγητών Επισήμων Σχολών Ξένων Γλωσσών, πιστεύει η Επιτροπή ότι, με βάση τις ισχύουσες στην Ισπανία διατάξεις που διέπουν την πρόσβαση στο διδακτικό αυτό σώμα μέσω διαγωνισμού (νόμος 1/1990, συμπληρωματική διάταξη αριθ. 15), την έκθεση COM(96) 46 τελικό, καθώς και τη νομολογία του Ευρωπαϊκού Δικαστηρίου, θα μπορούσαμε να θεωρήσουμε ότι πρόκειται για «ρυθμιζόμενη επαγγελματική δραστηριότητα», η οποία εντάσσεται στο πεδίο εφαρμογής της οδηγίας 89/48/ΕΟΚ;

Δεν θεωρεί η Επιτροπή ότι η μηπαγωγή του Σώματος Καθηγητών των Επισήμων Σχολών Ξένων Γλωσσών στα βασιλικά διατάγματα 1665/1991 και 1754/1998, για τη μεταφορά στο ισπανικό δίκαιο της οδηγίας 89/48/ΕΟΚ, αποτελεί διάκριση αντίθετη προς τα άρθρα 48 και 52 της Συνθήκης ΕΚ (εφεξής άρθρα 39 και 43, μετά

την τροποποίηση της Συνθήκης), η οποία λειτουργείπέρ των ισπανών και εις βάρος των κοινοτικών πτυχιούχων με πτυχίο ή ισότιμο τίτλο, καθώς τους στερεί από το δικαίωμα πρόσβασης στο εν λόγω διδακτικό σώμα μέσω διαγωνισμού;

Ποια μέτρα προτίθεται να λάβει η Επιτροπή έναντι της Ισπανίας, προκειμένου να εμποδίσει την εν λόγω διάκριση και να επιτύχει τηπαγωγή του Σώματος Καθηγητών των Επισήμων Σχολών Ξένων Γλωσσών στις επαγγελματικές δραστηριότητες που ρυθμίζονται από τα βασιλικά διατάγματα 1665/1991 και 1754/1998 για τη μεταφορά της οδηγίας 89/48/ΕΟΚ;

(1) ΕΕ L 19 της 24.1.1989, σελ. 16.

Απάντηση του κ. Bolkestein εξ ονόματος της Επιτροπής

(20 Δεκεμβρίου 1999)

Το θέμα που θέτει το αξιότιμο μέλος, έχει ήδη απασχολήσει την Επιτροπή. Πράγματι, η Επιτροπή κίνησε κατά το παρελθόν διαδικασία επί παραβάσει κατά της Ισπανίας για την εφαρμογή της οδηγίας 89/48/ΕΟΚ του Συμβουλίου της 21ης Δεκεμβρίου 1988, σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών(1), όσον αφορά ορισμένες θέσεις του δημόσιου τομέα στις οποίες η πρόσβαση πραγματοποιείται μέσω διαγωνισμού.

Στα πλαίσια της ανωτέρω διαδικασίας επί παραβάσει, η Επιτροπή εξέτασε το θέμα κατά πόσο οι επαγγελματικές δραστηριότητες, για την πρόσβαση στις οποίες απαιτείται η κατοχή ακαδημαϊκού τίτλου που να πιστοποιεί συγκεκριμένο επίπεδο σπουδών, αποτελούσαν νομοθετικά κατοχυρωμένα επαγγέλματαπό την έννοια της οδηγίας 89/48/ΕΟΚ. Μετά από ενδελεχή ανάλυση, και αφού εξέδωσε την αιτιολογημένη γνώμη που προβλέπεται στο άρθρο 226 (πρώην άρθρο 169) της Συνθήκης ΕΚ (δεύτερο στάδιο της διαδικασίας επί παραβάσει), η Επιτροπή αποφάσισε να θέσει στο αρχείο την εν λόγω διαδικασία επί παραβάσει με το ακόλουθο σκεπτικό :

Σύμφωνα με την οδηγία 89/48/ΕΟΚ, ως νομοθετικά κατοχυρωμένη επαγγελματική δραστηριότητα νοείται η επαγγελματική δραστηριότητα για την πρόσβαση στην οποία απαιτείται, βάσει νομοθετικών, κανονιστικών ή διοικητικών διατάξεων, η κατοχή διπλώματος. Ο όρος « δίπλωμα» πρέπει επίσης να γίνεται αντιληπτός σύμφωνα με τον ορισμό που δίδεται στην οδηγία, δηλαδή ως τίτλος που πιστοποιεί ότι ο κάτοχός του διαθέτει τα απαραίτητα επαγγελματικά προσόντα. Πράγματι, η εν λόγω οδηγία αποσκοπεί στην αναγνώριση των διπλωμάτων τριτοβάθμιας εκπαίδευσης που πιστοποιούν « επαγγελματική εκπαίδευση » ελάχιστης διάρκειας τριών ετών. Όταν για την άσκηση μιας επαγγελματικής δραστηριότητας, ή για την πρόσβαση σε ορισμένα επαγγέλματα, απαιτείται η κατοχή ενός ακαδημαϊκού τίτλου ορισμένου επιπέδου σε οποιοδήποτε τομέα (δηλαδή ενός « πανεπιστημιακού διπλώματος » εν γένει) αλλά όχι η κατοχή διπλώματος που να πιστοποιεί συγκεκριμένη εκπαίδευση σε ορισμένο τομέα, τότε βρισκόμαστε εκτός του πεδίου εφαρμογής της οδηγίας.

Ο ισπανικός νόμος (Ley Orgnica 1/1990) απαιτεί για την πρόσβαση στο σώμα των « Profesores de Escuelas Oficiales de Idiomas » την κατοχή διπλώματος « Licenciado », μηχανικού, αρχιτέκτονα ή αντίστοιχο, όχι όμως την κατοχή διπλώματος « εκπαιδευτικού ». Πρόκειται λοιπόν για ένα επάγγελμα που δεν είναι νομοθετικά κατοχυρωμένοπό την έννοια της οδηγίας.

Συνεπώς, το γεγονός ότι το σώμα των « Profesores de Escuelas Oficiales de Idiomas » δεν περιλαμβάνεται στο νόμο περί ενσωμάτωσης της οδηγίας 89/48/ΕΟΚ στο ισπανικό δίκαιο, δεν αποτελεί παράβαση ούτε της οδηγίας, ούτε του άρθρου 43 (πρώην άρθρο 52) της Συνθήκης ΕΚ.

Ωστόσο, το γεγονός ότι δεν έχει εφαρμογή η οδηγία, δεν σημαίνει ότι οι πολίτες της Κοινότητας που είναι κάτοχοι ακαδημαϊκών διπλωμάτων τα οποία τους έχουν χορηγηθεί σε άλλα κράτη μέλη, δεν δικαιούνται πρόσβαση στο εν λόγω επάγγελμα. Στην περίπτωση αυτή, η αναγνώριση διπλωμάτων που αποκτώνται σε άλλα κράτη μέλη, διέπεται από τις αρχές που καθορίζονται στα άρθρα 39 και 43 της Συνθήκης, όπως αυτές ερμηνεύθηκαν από το Δικαστήριο στην αντίστοιχη νομολογία του(2). Οι εν λόγω διατάξεις δεν προβλέπουν ειδικότερα δικαίωμα αναγνώρισης των διπλωμάτων. Προβλέπουν μόνο ότι το κράτος μέλοςποδοχήςποχρεούται να λαμβάνειπόψη τα διπλώματα που αποκτήθηκαν σε άλλο κράτος μέλος και να προβαίνει σε συγκριτική εξέταση σε σχέση με το απαιτούμενο εθνικό δίπλωμα. Βεβαίως, σε περίπτωση που το αποτέλεσμα της εν λόγω συγκριτικής εξέτασης είναι θετικό, ο κάτοχος του μη εθνικού διπλώματος πρέπει να γίνεται δεκτός στο διαγωνισμό.

(1) ΕΕ L 19 της 24.1.1989.

(2) Υποθέσεις C 222/86 Union nationales des Entraineurs et cadres techniques professionnels du Football(UNECTEF) κατά Heylens, [1987] Συλλ. 4097, C-840/89 Βλασσοπούλου κατά Ministerium fr Justiz, Bundes-und Europaangelegenheiten Baden-Wrttemberg, [1991] Συλλ. I-2357 και C-104/91 Aguirre Borrell κ.λπ. (Newman), [1992] Συλλ. I-3003.